《九月府堂诸公相携登横翠楼》
明代·傅圭

街头风雨报重阳，菊正芳菲酒正香。横翠客来开晚霁，莲池月出漾天光。

尘消西接青山近，霜冷南飞白雁忙。此日放怀君莫讶，牛山曾笑泪沾裳。

作者简介：（1459—1515）明保定府清苑人，字邦瑞。成化二十三年进士。授编修，预修《大明会典》。正德六年，累迁为礼部尚书。遇大事，毅然执争，人不能夺，因此忤权幸，八年致仕。